TPCH เผยโรงไฟฟ้าแม่วงศ์ เริ่มจำหน่ายกระแสไฟเชิงพาณิชย์กับกฟภ.แล้ว
TPCH เผยโรงไฟฟ้าแม่วงศ์ จ.นครสวรรค์เริ่มจำหน่ายกระแสไฟฟ้าเชิงพาณิชย์กับการไฟฟ้าส่วนภูมิภาคแล้ว โดยมีสัญญาซื้อขายไฟ 8MW เผยปัจจุบันบริษัทมีโครงการที่กำลังพัฒนา 106MW ได้รับ PPA แล้ว 83MW เป็นรูปแบบ FiT 50MW รูปแบบ Adder 33MW
13 ต.ค. 2558

บริษัท ทีพีซี เพาเวอร์ โฮลดิ้ง จำกัด (มหาชน) หรือ TPCH ระบุว่า วานนี้ (12 ต.ค.) เวลา 13.29 น. ทางโรงไฟฟ้าแม่วงศ์ ที่ตั้งโครงการ ต.วังซ่าน อ.แม่วงก์ จ.นครสวรรค์ ซึ่งเป็นบริษัทย่อยของ TPCH ได้เริ่มมีการจำหน่ายกระแสไฟฟ้าเชิงพาณิชย์ (COD) กับการไฟฟ้าส่วนภูมิภาค (กฟภ.) โดยมีสัญญาซื้อขายไฟฟ้า 8 เมกะวัตต์เป็นที่เรียบร้อยแล้ว
โดยเป็นโรงไฟฟ้าแห่งแรก ของ TPCH ที่ได้จ่ายไฟฟ้าในรูปแบบ Feed-in Tariff (FiT) ปัจจุบันบริษัทมีโครงการที่กำลังพัฒนา 106 เมกะวัตต์ ได้รับ PPA แล้ว 83 เมกะวัตต์ เป็นรูปแบบ Feed-in Tariff (FiT) 50 เมกะวัตต์ เป็นรูปแบบ Adder 33 เมกะวัตต์